Σέλευκος Δ΄ Φιλοπάτωρ

Ο Σέλευκος Δ' Φιλοπάτωρ (μετά το 220 – 175 π.Χ.), ήταν βασιλιάς του ελληνιστικού βασιλείου των Σελευκιδών κατά την περίοδο 187 – 175 π.Χ. Ήταν γιος του Αντίοχου Γ' του Μέγα και της Λαοδίκης. Το προσωνύμιο "Φιλοπάτωρ" σημαίνει αυτός που αγαπά τον πατέρα του.

Πρώτα χρόνια

Ο Σέλευκος Δ΄ ήταν δεύτερος γιος του βασιλέως Αντίοχου Γ' του Μέγα και της συζύγου του Λαοδίκης Γ΄. Με τον πρόωρο θάνατο του μεγαλύτερου αδελφού του Αντιόχου (193 π.Χ.) έγινε διάδοχος στον θρόνο του πατέρα του.Grainger 2015, σσ. 2–3 Ο Σέλευκος Δ΄ παντρεύτηκε την αδελφή του Λαοδίκη Δ΄ της Συρίας με την οποία απέκτησε τρία παιδιά: o μελλοντικός βασιλεύς Δημήτριος Α΄ Σωτήρ, ο Αντίοχος και η Λαοδίκη Ε΄ της Συρίας. Την εποχή που ξέσπασε ο Ρωμαιο-Σελευκιδικός Πόλεμος ο Αντίοχος ο Μέγας τον τοποθέτησε κυβερνήτη της κατακτημένης πόλης της Θράκης Λυσιμάχειας.Τίτος Λίβιος, Ab Urbe Condita. Τομ. 35https://www.livius.org/sources/content/appian/appian-the-syrian-wars/appian-the-syrian-wars-1/#1 Με την έκρηξη του πολέμου ο Σέλευκος πολιόρκησε με τις δικές του δυνάμεις ανεπιτυχώς την Πέργαμο αλλά κατέλαβε την Φώκαια και αιχμαλώτισε επίσης τον Ρωμαίο Διοικητή Λούκιο Κορνήλιο Σκιπίωνα. Ο Σέλευκος Δ΄   συμμετείχε κατόπιν στην Μάχη της Μαγνησίας μαζί με τον πατέρα του στην οποία νίκησαν οι Ρωμαίοι.https://www.livius.org/sources/content/appian/appian-the-syrian-wars/appian-the-syrian-wars-6/Τίτος Λίβιος, Ab Urbe Condita. Τομ. 37https://www.livius.org/sources/content/appian/appian-the-syrian-wars/appian-the-syrian-wars-7/ Μετά την ήττα διορίστηκε από τον Αντίοχο Γ΄ συμβασιλεύς (189 π.Χ.), κατόπιν υπέγραψαν με τους Ρωμαίους την Συνθήκη της Απάμειας (188 π.Χ.).Hornblower, Simon; Spawforth, Antony; Eidinow, Esther (2012). The Oxford classical dictionary. OUP Oxford, σ. 105 Με την Συνθήκη της Απάμειας όφειλαν να εγκαταλείψουν όλα τα εδάφη βόρεια του Ταύρου και να πληρώσουν πολεμική αποζημίωση. Ο Σέλευκος Δ΄ ήταν επίσης υποχρεωμένος να εξοπλίσει τους Ρωμαίους με σιτηρά την εποχή που προχώρησαν σε εκστρατεία εναντίον των Γαλατών.

Βασιλεύς

Ο Αντίοχος Γ΄ δολοφονήθηκε την εποχή που προσπαθούσε να λεηλατήσει τον ναό του Βήλου στην Ελυμαΐς, ο Σέλευκος Δ΄ τον διαδέχθηκε και ανανέωσε την συμμαχία του με την Αχαϊκή Συμπολιτεία.Διόδωρος Σικελιώτης, "Ιστορική Βιβλιοθήκη", Τομ. 29.10.15 Στις προσπάθειες που έκανε να αποκαταστήσει την ισχύ του ο Σέλευκος Δ΄ πάντρεψε την κόρη του Λαοδίκη Ε΄ με τον Μακεδόνα βασιλιά Περσέα, πράξη που ο βασιλιάς Ευμένης Β' της Περγάμου χαρακτηρίζει ως αντι-Ρωμαϊκή. Ο Φαρνάκης Α΄ του Πόντου τον προσκάλεσε να συμμετέχει μαζί του στην εκστρατεία του εναντίον των Γαλατών της Μικράς Ασίας, ο Σέλευκος Δ΄ προχώρησε αλλά τελικά επέστρεψε πίσω.Hornblower, Simon; Spawforth, Antony; Eidinow, Esther (2012). The Oxford classical dictionary. OUP Oxford. σ. 1342 Την ίδια εποχή αποφάσισε να στείλει στην Ρώμη όμηρο τον μεγαλύτερο γιο και διάδοχο του Δημήτριο αντί για τον αδελφό του Αντίοχο Δ΄.https://www.livius.org/sources/content/appian/appian-the-syrian-wars/appian-the-syrian-wars-9/ Το 175 π.Χ., στριμωγμένος οικονομικά και μη μπορώντας να στείλει το χρηματικό ποσό που του ζήτησε η Ρώμη, στέλνει στην Ιερουσαλήμ τον αντιπρόσωπό του, τον Ηλιόδωρο για να πάρει χρήματα από το Ναό της πόλης. Ο τελευταίος συναντά αντίσταση και επιστρέφει πίσω. Ο Σέλευκος Δ΄ δολοφονήθηκε από τον ίδιο τον Ηλιόδωρο, τα κίνητρα της δολοφονίας είναι ασαφή για τις αρχαίες πηγές, πιθανότερα ήταν η δίψα του Ηλιόδωρου για εξουσία.Gera, Dov (1998). Judaea and Mediterranean Politics 219 to 161 B.C.E. Leiden: Brill. σσ. 110-113 Ο Ηλιόδωρος ανέλαβε κατόπιν την αντιβασιλεία για λογαριασμό του μικρότερου γιου του Σελεύκου Δ΄ Αντιόχου αφού ο μεγαλύτερος Δημήτριος βρισκόταν όμηρος στην Ρώμη, o μικρός Αντίοχος κατόπιν δολοφονήθηκε. Η κυβέρνηση του Ηλιόδωρου ήταν ωστόσο σύντομη, ανατράπηκε και ο ίδιος και εκτελέστηκε από τον μικρότερο αδελφό του Σελεύκου Δ΄ Αντίοχο Δ΄ που ήρθε από την Πέργαμο.

 Χρονολόγιο 
{| class="wikitable"
|-
! Έτος (π.Χ.)  !! Γεγονός 
|-
| colspan="4" bgcolor="#000000"|
|-
! 
| Γέννηση του Σέλευκου Δ', γιου του Αντίοχου Γ' του Μέγα και της Λαοδίκης.
|-
! 196 π.Χ.
| Η Θράκη προσαρτάται στην αυτοκρατορία. Ο Σέλευκος ορίζεται διοικητής της.
|-
! 192 π.Χ.
| Ξεκινούν πολεμικές συγκρούσεις με τους Ρωμαίους.
|-
! 190 π.Χ.
| Ο Σέλευκος πολιορκεί την Πέργαμο και συμμετέχει στη Μάχη της Μαγνησίας.
|-
! 189 π.Χ.
| Ορίζεται συμβασιλέας του πατέρα του.
|-
! 188 π.Χ.
| Ειρήνη της Απάμειας. Οι όροι βαραίνουν τους Σελευκίδες.
|-
! 178 π.Χ.
| Παντρεύει την κόρη του Λαοδίκη με το Μακεδόνα βασιλιά Περσέα. Στέλνει στη Ρώμη το γιο και διάδοχό του, το Δημήτριο απελευθερώνοντας το μικρότερο αδελφό του, Αντίοχο Δ'.
|-
! 175 π.Χ.
| Διατάζει να ληφθούν χρήματα από το Ναό της Ιερουσαλήμ. Δολοφονείται από τον Ηλιόδωρο. Τον διαδέχεται ο αδελφός του Αντίοχος Δ'.
|}

Παραπομπές

 Πηγές 
 www.livius.com
 Seleucus IV Philopator, Mahlon H. Smith
 Αππιανός, §45 Συριακά 

 Δείτε επίσης 
 Δυναστεία των Σελευκιδών
 Αντίοχος Γ΄ ο Μέγας
 Αντίοχος Δ΄ Επιφανής
 Αυτοκρατορία των Σελευκιδών
 Ελληνιστική περίοδος

Κατηγορία:Ηγεμόνες των Σελευκιδών
Κατηγορία:Ελληνιστική περίοδος